En l'exercici de les competències definides a l'article 3.1, el Govern, a proposta del Ministeri d'Ocupació i Seguretat Social, ha d'aprovar l'Estratègia espanyola d'activació per a l'ocupació, que s'ha d'elaborar en col·laboració amb les comunitats autònomes i amb la participació de les organitzacions empresarials i sindicals més representatives, s'ha de sotmetre a informe de la Conferència Sectorial d'Ocupació i Afers Laborals, i s'ha de sotmetre a consulta i a informe del Consell General del Sistema Nacional d'Ocupació.
L'Estratègia espanyola d'activació per a l'ocupació ha d'incloure els elements següents:
a ) Anàlisi de la situació i tendències del mercat de treball.
b ) Principis d'actuació i objectius estratègics i estructurals que cal assolir en matèria de polítiques d'activació per a l'ocupació, incloent polítiques actives d'ocupació i d'intermediació laboral, per al conjunt de l'Estat.
L'Estratègia espanyola d'activació per a l'ocupació ha de reflectir les polítiques actives d'ocupació i d'intermediació laboral que es duen a terme en el conjunt de l'Estat, i ha d'incloure tant els serveis i programes que realitzen els serveis públics d'ocupació amb fons estatals com els que realitzen les comunitats autònomes amb recursos econòmics propis.
L'Estratègia espanyola d'activació per a l'ocupació s'ha d'articular al voltant dels eixos següents de les polítiques d'activació per a l'ocupació, en els quals cal integrar els objectius en matèria de polítiques d'activació per a l'ocupació i el conjunt dels serveis i programes desenvolupats pels serveis públics d'ocupació:
Comprèn les actuacions d'informació, orientació professional, motivació, assessorament, diagnòstic i determinació del perfil professional i de competències, disseny i gestió de la trajectòria individual d'aprenentatge, recerca de treball, intermediació laboral i, en resum, les actuacions de suport a la inserció de les persones beneficiàries.
Inclou les actuacions de formació professional per a l'ocupació, dirigides a l'aprenentatge, la formació, la requalificació o el reciclatge professional i de formació en alternança amb l'activitat laboral, inclosos els programes públics d'ocupació i formació, que permetin al beneficiari adquirir competències o millorar la seva experiència professional, per millorar la seva qualificació i facilitar la seva inserció laboral.
Inclou les actuacions que tenen per objecte incentivar la contractació, la creació d'ocupació o el manteniment dels llocs de treball, especialment per als col·lectius que tenen més dificultat en l'accés o la permanència a la feina, amb una consideració especial a la situació de les persones amb discapacitat, de les persones en situació d'exclusió social, de les persones amb responsabilitats familiars, de les víctimes del terrorisme i de les dones víctimes de violència de gènere.
Igualtat d'oportunitats en l'accés a la feina.
Comprèn les actuacions dirigides a promoure la igualtat entre dones i homes en l'accés, la permanència i la promoció a la feina, així com la conciliació de la vida personal, familiar i laboral.
També inclou les dirigides a facilitar la mobilitat geogràfica o promoure la contractació en sectors d'activitat diferents d'aquells en els quals s'hagi treballat habitualment.
Aquest eix té caràcter transversal, i per tant afecta tota la resta.
Recull les accions, mesures i actuacions que estan dirigides a la millora de la gestió, col·laboració, coordinació i comunicació dins del Sistema Nacional d'Ocupació i l'impuls a la seva modernització.
L'Estratègia espanyola d'activació per a l'ocupació té caràcter plurianual, i pot ser objecte de revisió, millora i actualització.
Un cop finalitzada, cal fer-ne una avaluació.
En l'exercici de les competències que defineix l'article 3.1, el Govern, a proposta del Ministeri d'Ocupació i Seguretat Social, aprova l'Estratègia espanyola d'activació per a l'ocupació, que s'elabora en col·laboració amb les comunitats autònomes i amb la participació de les organitzacions empresarials i sindicals més representatives, n'emet informe la Conferència Sectorial d'Ocupació i Afers Laborals i se sotmet a consulta i informe del Consell General del Sistema Nacional d'Ocupació.
L'Estratègia espanyola d'activació per a l'ocupació inclou els elements següents:
b ) Principis d'actuació i objectius estratègics i estructurals que s'han d'assolir en matèria de polítiques d'activació per a l'ocupació, incloent-hi polítiques actives d'ocupació i d'intermediació laboral, per al conjunt de l'Estat.
L'Estratègia espanyola d'activació per a l'ocupació ha de reflectir les polítiques actives d'ocupació i d'intermediació laboral que s'implanten en el conjunt de l'Estat i ha d'incloure tant els serveis i programes que duen a terme els serveis públics d'ocupació amb fons estatals com els que les comunitats autònomes duen a terme amb recursos econòmics propis.
L'Estratègia espanyola d'activació per a l'ocupació s'ha d'articular al voltant dels següents eixos de les polítiques d'activació per a l'ocupació, en els quals s'han d'integrar els objectius en matèria de polítiques d'activació per a l'ocupació i el conjunt dels serveis i programes desenvolupats pels serveis públics d'ocupació:
Comprèn les actuacions d'informació, orientació professional, motivació, assessorament, diagnòstic i determinació del perfil professional i de competències, disseny i gestió de la trajectòria individual d'aprenentatge, recerca d'ocupació, intermediació laboral i, en resum, les actuacions de suport a la inserció de les persones beneficiàries.
Inclou les actuacions de formació professional per a l'ocupació, dirigides a l'aprenentatge, formació, requalificació o reciclatge professional i de formació en alternança amb l'activitat laboral, inclosos els programes públics d'ocupació i formació, que permetin al beneficiari adquirir competències o millorar la seva experiència professional, per millorar la seva qualificació i facilitar la seva inserció laboral.
Inclou les actuacions que tenen per objecte incentivar la contractació, la creació d'ocupació o el manteniment dels llocs de treball, especialment per als col·lectius que tenen més dificultat en l'accés o la permanència en l'ocupació, amb especial consideració a la situació de les persones amb discapacitat, de les persones en situació d'exclusió social, de les persones amb responsabilitats familiars, de les víctimes del terrorisme i de les dones víctimes de violència de gènere.
Igualtat d'oportunitats en l'accés a l'ocupació.
Comprèn les actuacions dirigides a promoure la igualtat entre dones i homes en l'accés, permanència i promoció en l'ocupació, així com la conciliació de la vida personal, familiar i laboral.
També inclou les dirigides a facilitar la mobilitat geogràfica o promoure la contractació en sectors d'activitat diferents d'aquells en què s'hagi treballat habitualment.
Aquest eix té un caràcter transversal, en tant que afecta tots els restants.
Recull les accions, mesures i actuacions que van dirigides a millorar la gestió, col·laboració, coordinació i comunicació dins del Sistema Nacional d'Ocupació i impulsar-ne la modernització.
L'Estratègia espanyola d'activació per a l'ocupació té un caràcter plurianual, i pot ser objecte de revisió, millora i actualització.
A la seva finalització se n'ha de dur a terme una avaluació.
En l'exercici de les competències que defineix l'article 3.1, el Govern, a proposta del Ministeri de Treball i Immigració, aprova l'Estratègia espanyola d'ocupació, que s'elabora en col·laboració amb les comunitats autònomes i amb la participació de les organitzacions empresarials i sindicals més representatives, n'emet informe la Conferència Sectorial d'Ocupació i Assumptes Laborals, i se sotmet a consulta i informe del Consell General del Sistema Nacional d'Ocupació.
L'Estratègia espanyola d'ocupació inclou els elements següents:
b ) Orientacions i objectius a assolir en matèria de política d'ocupació per al conjunt de l'Estat i per a cada una de les comunitats autònomes.
Els objectius en matèria de política activa d'ocupació fan referència als àmbits que defineix l'article 25.
Així mateix, s'hi identifiquen les accions i mesures que siguin aplicables per al conjunt de l'Estat.
c ) Un sistema d'indicadors quantitatius i qualitatius que permetin el seguiment dels objectius i el seu grau de compliment.
d ) Dotació pressupostària indicativa, que inclou els fons procedents dels pressupostos generals de l'Estat, el Fons Social Europeu i, si s'escau, d'altres fonts de finançament.
L'Estratègia espanyola d'ocupació, amb la finalitat de reflectir de manera més completa totes les polítiques actives d'ocupació que es duen a terme en el conjunt de l'Estat, inclou la informació corresponent a les accions i mesures d'aquestes polítiques que les comunitats autònomes realitzen amb recursos econòmics propis.
L'Estratègia espanyola d'ocupació té caràcter plurianual, en els termes que s'hi estableixin.
Amb la finalitat d'aconseguir-ne la millora permanent i, si s'escau, la revisió o actualització, s'ha de sotmetre a una avaluació anual.